Unitario

Unitario, publicate in 1984 per Mario Pleyer (pseudonymo pro le germano Rolf Riehm), esseva un forte interlinguisation de esperanto, elaborate per un esperantista qui durante annos se habeva irritate del artificialitate de esperanto. 

Ora unitario ha essite developpate in duo variantes: le "lingua minimal" unitario 2001 e le version total unitario 2002. (Panorama in interlingua 6/1994) 

Le lingua se approxima de plus in plus a interlingua (e espaniol), lo que es natural, viste le enthusiasmo del autor pro justo interlingua. In le nove libro, multo professional in aspecto, interlingua es anque grandemente usate pro comparationes lingual. "Con solmente alcun poc correctiones in le orthographia del lingua espaniol il es anque possibile traducer circa 90% de qualcunque texto", e "Dictionarios del lingua espaniol es le melior pro traducer un texto a UNITARIO" (p. 133). 

Le grande similitude inter interlingua e unitario anque significa que omne le - bon - argumentos publicate pro unitario valerea equalmente ben pro interlingua. Mario Pleyer (Rolf Riehm) anque es multo positive a interlingua, e in le fin del libro ille naturalmente include un lista de libros recommendate de interlingua. 

ab: UNITARIO DEVELOPPATE (Panorama p.21, nov-dec 1994, anno 7, num. 6)

 Exemplos 
 Patre Nostre 
patro nostra, kveja tuo in hewine estas, 
tuja nomino esti sanctificate; 
tuja imperio weni; 
tuja wolunto ockurius, 
como in la hewine tanto sur la terra; 
nostra pano kvotidiane al nos-mismos doni hodie; 
cay pardoni nos nostros debitoyn, 
como tambien numos nostros debitoroyn pardonamas; 
nenio nos condutsi in temptatsion, 
sed liberi nos delle pecato, 
tzar la imperio. 

 Bibliographia 
 Mario Pleyer:  "Unitario 2001 - Kurzgrammatik im Vergleich mit Interlingua und Esperanto"  157pp. quasi A5, Unitario Press - Bensheim, 1994, 

Categoria:Linguas artificial
Categoria:Esperantidos